**Správa o výsledku kontroly z odstránených nedostatkov č. 3/2022**

Kontrola bola vykonaná v súlade s plánom kontrolnej činnosti na základe schváleného uznesenia číslo 63/5/2021, zo dňa 07. 12. 2021.

**Kontrolu vykonala:** Ľubica Blašková, hlavná kontrolórka obce Dvorníky

**Kontrolovaný subjekt:** Obecný úrad Dvorníky, ZŠ s MŠ Dvorníky
**Čas vykonania kontroly:** 18. 07. 2022 – 26. 08. 2022

**Cieľ kontroly:** Kontrola Zriaďovacej listiny Základnej školy s materskou školou Dvorníky podľa zákona 596/2003 Z. z o štátnej správe v školstve a školskej samospráve v z. n. p. a zákona 523/2004 rozpočtových pravidlách verejnej správy

S návrhom správy o výsledku kontroly bol oboznámený starosta a prevzal ho 28. 09. 2022.

V zmysle § 21 ods. 1 písm. b) zákona č. 357/2015 Z. z. o finančnej kontrole a audite riadiaci orgán mal oprávnenie podať hlavnej kontrolórke v lehote do 07. 10. 2022 písomné námietky k zisteným nedostatkom. Keďže do lehoty neboli podané žiadne námietky k zisteným nedostatkom považujem návrh správy z kontroly za akceptovaný.

# Kontrolne zistenia: Pri kontrole mi bola predložená Zriaďovacia listina, ktorá bola zriadená Okresným úradom v Hlohovci, odbor školstva a kultúry s účinnosťou od 01. 01. 1998.V roku 2001 vyšiel zákona č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky. Na základe § 2 zákona 416/ 2001 Z. z. vznikla povinnosť prechodu pôsobnosti na obce na úsek školstva: Základná škola s materskou školou, Školský klub a Školská jedáleň.

Obec Dvorníky s účinnosťou od 01. 07. 2002 zriadila Zriaďovaciu listinu číslo 537/2022, ku ktorej bol vydaný Dodatok č. 1, s účinnosťou od 01. 01. 2008. Tieto doklady mi boli predložené na kontrolu.

**Kontrolou boli zistené nasledovné nedostatky:**
 Predložená kópia zriaďovacej listiny Základnej školy s materskou školou Dvorníky s dátumom účinnosti od 01. 07. 2002 a jej dodatku z 1. januára 2008 neobsahuje všetky povinné náležitosti v zmysle § 22, odst. 2 č. 596/2003 Z.z. a to konkrétne:

1. Druh a typ školského zariadenia.
2. Názov a adresy subjektov, ktoré sú súčasťou školy ( školská jedáleň a školský klub).
3. Dátum zriadenia školy a školského zariadenia ( školský klub )
4. Uviesť čas na ktorý sa zriaďuje školy klub a školská jedáleň.
5. Doplniť v časti vecné a finančné vymedzenie majetku, ktorý škola alebo školské zariadenie spravuje, povinnosť vykonať inventarizáciu.
6. Dátum a číslo rozhodnutia ministerstva školstva o zaradení do siete.

 Podľa zákona o výchove a vzdelávaní /školského zákona/ č. 245/2008 z.z., § 113 je školský klub detí považovaný za školsko-výchovné zariadenie, ktoré ma tiež mať zriaďovaciu listinu, ktorú vydáva zriaďovateľ po zaradení školského zariadenia do siete /§16, odst. 6 zákona č. 596/2003 Z.z. o štátnej správe v školstve a školskej samospráve/ s povinnými náležitosťami § 22, odst.. 2 toho istého zákona. Školské zariadenie je právnickou osobou, ak tak určí zriaďovateľ. Školský klub ani školská jedáleň nemajú právnu subjektivitu a sú súčasťou právnickej osoby ZŠ s MŠ Dvorníky. Zo žiadneho predloženého dokladu nie je jasné, kto a kedy zriadil školský klub a kedy bol zaradený do siete.

**Zoznam odstránených nedostatkov:** Obec vytvorila dodatok č. 2 k Zriaďovacej listine Základnej školy s Materskou školou Dvorníky.

*Dopĺňa sa v časti I. Predmet činnosti v bode 1:* Základná škola je plnoorganizovaná s ročníkom 1-9.

*Vypúšťa sa časť II. Organizačné členenie sa vypúšťa odstavec 1*: Základná škola s materskou školou sa organizačne člení na Základnú školu a Materskú školu ako predškolské zariadenie. Súčasťou spojenej školy s právnou subjektivitou je sú: Základná škola, Materská škola, školská jedáleň a školská kuchyňa.

*Nahrádza sa text:* Základná škola s Materskou školou Dvorníky sa organizačne člení na:
- Základná škola, so sídlom Dvorníky 149, 920 56
- Materská škola, so sídlom Dvorníky 2, 920 56
- Školský klub detí, so sídlom Dvorníky 149, 920 56
- Školská jedáleň, so sídlom Dvorníky 149, 920 56
- Výdajná školská jedáleň, so sídlom Dvorníky 2, 920 56

*Dopĺňa sa: v časti lV. Vecné a finančné vymedzenie majetku v odstavci 3:* Stav majetku školy sa zisťuje inventarizáciou k 31. 12. kalendárneho roka podľa pokynov zriaďovateľa.

*Ruší sa:* časť VII.
a
*Nahrádza sa text:* Určenie času, na ktorý je Základná škola s Materskou školou Dvorníky zriadená.
- Základná škola, so sídlom Dvorníky 149, 920 56 je zriadená od dátumu začatia činnosti 1. 9. 1937 na dobu neurčitú,
- Materská škola, so sídlom Dvorníky 2, 920 56, je zriadená od dátumu začatia činnosti 1. 9. 1937 na dobu neurčitú,
- Školský klub detí, so sídlom Dvorníky 149, 920 56, je zriadený od dátumu zaradenia do siete školských zariadení dňa 1. 7. 2002 na dobu neurčitú,
- Školská jedáleň, so sídlom Dvorníky 149, 920 56 je zriadená od dátumu zaradenia do siete školských zariadení dňa 1. 7. 2002 na dobu neurčitú,
- Výdajná školská jedáleň, so sídlom Dvorníky 2, 920 56 je zriadená od dátumu zaradenia do siete školských zariadení dňa 1. 7. 2002 na dobu neurčitú,

Správa o výsledku kontroly bola vyhotovená dňa 06. 12. 2022 .

Ľubica Blašková
hlavná kontrolórka obce Dvorníky

Správu o výsledku kontroly prevzal dňa 06. 12. 2022

Maroš Nemeček,
starosta obce Dvorníky